Bliver han dømt i henhold til anklageskriftet, er en mand skyldig i 33 påsatte brande, der løber op i mere end 20 millioner kroner.

Mere end 20 millioner kroner. Det er et beløb i den størrelse, som en formodet brandstifter står tiltalt for at have kostet beboerne i Fjerritslev-området - hvis han dømmes for at være manden bag 33 tilfælde af brandstiftelse, der fandt sted fra april til november sidste år. Manden blev i dag tiltalt for 33 tilfælde af brandstiftelse og heraf et tilfælde af 'kvalificeret brandstiftelse', der nær havde kostet en 87-årig kvinde livet den 19. november. Her kan du se en liste over de tilfælde af brande, som manden er tiltalt for at være skyld i, og det beløb, skaderne er opgjort til: 16. april: Løvshøjvej i Skræm - ild i en hal med halmballer - skader for ukendt beløb 1. september: Husbyvej/Gundestrup - ild i 250 halmballer - skader for cirka 40.535 kroner 27. september: Klim Strandvej - ild i hedeområde - skader for ukendt beløb 3. oktober: Drøstrupvej - ild i ladebygning med halmballer og kornvogne - skader for cirka 2.914.209 kroner 5. oktober: Parkvej - ild i stråtækt pavillon - skader for cirka 75.000 kroner 6. oktober: Tulipanvej - ild i stråtækt sommerhus - skader for cirka 1.475.000 kroner 7. oktober: Kollerup Strandvej - ild i hedeområde - skader for ukendt beløb 7. oktober: Tulipanvej - ild i stråtækt hus - skader for cirka 4.000 kroner 7. oktober: Tulipanvej - ild i stråtækt sommerhus - skader for cirka 3.235.000 kroner 7. oktober: Tulipanvej - ild i sommerhus - skader for cirka 2.109.000 kroner 8. oktober: Drøstrupvej - ild i ladebygning - skader for ukendt beløb 8. oktober: Kollerup Strandvej/Møllebosletten - ild i hedeområde - skader for ukendt beløb 10. oktober: Lynghøjsletten - ild i stråtækt sommerhus - skader for 45.370 kroner 13. oktober: Thorup Strandvej - ild i stråtækt sommerhus - skader for 3.125 kroner 14. oktober: Strandstien - ild i stråtækt sommerhus - skader for ukendt beløb 20. oktober: Thorup Strandvej - ild i fiskekutter - skader for cirka 480.000 kroner 21. oktober: Blegebrøndevej - ild i 10 rundballer - skader for cirka 1.000 kroner 23. oktober: Bakkevej - ild i lade - skader for cirka 1.770.000 kroner 27. oktober: Grønnestrandvej - ild i stråtækt hus - skader for cirka 11.490 kroner 27. oktober: Nørtorupvej - ild i 10 halmballer - skader for cirka 11.750 kroner 1. november: Holmsøvej - ild i en lade - skader for cirka 3.000.000 kroner 4. november: Brøndumvej - ild i to affaldscontainere og klubhus - skader for ukendt beløb 5. november: Tennisvej - ild i skur - skader for cirka 115.000 kroner 10. november: Fjerritslev Skole - ild i hytte - ilden gik ud 15. november: Kettrupvej - ild i lade og maskinhal - skader for 3.383.000 kroner 17. november: Danmarksgade - ild i affaldscontainer - skader for ukendt beløb 17.. november: Vestergade - ild i container - skader for ukendt beløb 17. november: Vestergårdsvej - ild i lade og bil - skader for cirka 157.210 kroner 18. november: Håndværkervej - ild i container - skader for cirka 20.000 kroner 19. november: Svinkløvvej 1 - ild i skur - skader for cirka 95.000 kroner 19. november: Thistedvej - ild i stråtækt hus med 87-årig kvinde i - skader for 1.747.000 kroner 21. november: Vestergade - ild i skur (med fare for beboere) - skader for 10.500 kroner 23. november: Grønnestrandsvej - ild i hedeområde - skader for ukendt beløb I alt er der i forbindelse med brandene sket skader for 20.703.189 kroner - dertil kommer de tilfælde, hvor beløbet ikke er gjort op. I tiltalepunkterne 1 til 30 er manden tiltalt i henhold til straffelovens paragraf 181 stk. 1. I tiltaltepunkt 31 er manden tiltalt efter straffelovens paragraf 180 - kvalificeret brandstiftelse. Forhold 1-30 og 32-33 påstås samlet set tillige henført under straffelovens § 181, stk. 3, jf. stk. 1, idet der foreligger særligt skærpende omstændigheder. Anklageren vil stille krav om, at den tiltalte dømmes til forvaring. Den tiltalte nægter sig skyldig i tiltalen.